اوکراینا باش ناظیری‌نین معاوینی ایرینا ورشچوک بیلدیریب کی، گون عرضینده توققوشما‌لارین باش وئردیگی اراضی‌لردن 2824 نفر تخلیه ائدیلیب.
ورشچوک سوسیال شبکه‌ده یاییملادیغی ویدئودا اوکراینادا موناقیشه‌لرین باش وئردیگی یئرلردن سیویل لرین تخلیه پروسه‌سی ایله باغلی آچیقلاما‌لار وئریب.
تخلیه‌یه داوام ائتدیک‌لرینی بیلدیرن ورشچوک دئییب:
"بو گون تهلوکه‌لی اراضی‌لردن 2824 نفر تخلیه ائدیلیب. گون عرضینده 2622 نفر شخصی نقلیات واسیطه‌سی و گؤندریلن اتوبوس لارلا ماریوپل و بردیانسک‌-دان زاپوروژیه شهرینه چاتیب. اونلاردان 213 نفری ماریوپل شهریندن، قالان‌لاری ایسه پولوهی، واسیلیوکا، ملیتوپل و بردیانسک شهرلریندن تخلیه ائدیلیب‌لر. لوگانسک بؤلگه‌سیندن آچیلان آتشه باخمایا‌راق، لیسیچانسک، سورودونتسک، روبیژن، پوپاسنا و کرمینا شهرلریندن 202 نفر تخلیه ائدیلیب".
تخلیه اوچون گؤندریلن بعضی اتوبوس لارا بیر قیسمی‌نین روسیا حربی قوه‌لری طرفیندن مانع اولوندوغونو بیلدیرن ورشچوک تخلیه‌یه داوام ائده‌جک‌لرینی بیلدیریب.
